BODOLAND रादाब, जुन 11 : बलिउडनि फावखुंगुर सनु सुडखौ जानांगौ दिनैनि दिनाव रावबो सिनायै गैया। करना भाइरास साग्लोबसारनायनि जाहोनाव थांनाय बोसोराव लक डाउन फोसावनायनि उनाव खैफोदाव गोग्लैनाय सुबुंफोरखौ फावखुंगुर सनु सुडआ रैखाथि होनायजों लोगोसे गोबां रायजोनि सुबुंफोरखौ गावबा गावनि न’सिम थांनायाव गोबां हेफाजाब होदोंमोन। आरो दासिमबो बायदि रोखोमै सुबुंनि हेफाजाब होबोबाय थादों। बे समाव सनु सुडनि गोबां अनसायगिरि दंसै।